Siapa haja nang baelang ka Banua Banjar di bulan ramadhan pasti kagum melihat suasana bulan suci nang kental banar. Nuansa Islami karasaan banar di Banua.
Nang maulah Banua Banjar khas wayah ramadhan, adanya pasar wadai nang rutin diadakan tiap tahun. Disini pang magnet Banua Banjar khususnya Kota Banjarmasin. Macam-macam wadai tradisional khas Banjar dipajang memunculakan suasana khas Banjar sabujurnya. Pasar Wadai ngini baandak di Jalan Sudirman tepatnya di muka Hotel Batung Batulis sampai muka Kantor Gubernur ataupun di muka Mesjid Raya Sabilal Muhtadin.
Diantara ratusan stand nang ada, bubuhan pian kawa memilih macam-macam wadai nang rasanya nyaman banar. Bahkan wadai nang hari-harinya sudah ngalih didapati di pasaran, di Pasar Wadai kawa didapatakan.
Sebagai even ganal tahunan nang ngarannya sudah menasional, Pasar Wadai jua menyedot bubuhan pedagang lain bajualan disitu. Selain macam-macam wadai basah khas Banjar, di Pasar Wadai jua dijual macam-macam jenis lauk nangkaya ayam wan iwan babanam, jua dijual makanan-makanan khas Arab.
Di Pasar Wadai ngini jua pian kawa mandapati wadai khas Banjar nang banyak dikatujui, wadai ngitu adalah Bingka. Wadai bingka ngini yang popular banar wan banyak jadi favorit urang banjar. Wadai bingka ada beberapa macam, mulai bingka kentang, keju, nyiur anum, hintalu sampai nangka. Selain wadai bingka pian kawa jua mandapati wadai nang lain nangkaya Putri Selat, Amparan Tatak Pisang, Pais, wan nang lainnya.
Siapa saja yang berkunjung ke Banua Banjar di bulan ramadhan pasti kagum melihat suasana bulan suci yang sangat kental. Nuansa Islami sangat terasa di Banua.
bjn_Latn bjn_Latn bjn_Latn bjn_Latn bjn_Latn ind_Latn